Джорджо Вазари
Джорджо Вазари () е известен италиански биограф, живописец, архитект и писател от епохата на маниеризма.

Биография 

Роден е на 30 юли 1511 г. в Арецо, Италия. През 1524 г. отива във Флоренция, където работи при Андреа дел Сарто и Микеланджело. След пътешествие до Рим (1529), където се запознава с творби на Рафаело, Вазари се връща във Флоренция и постъпва на служба при Медичите.

През 1561 г. основава Художествена академия с Великия херцог и Микеланджело начело и 36 художници за членове. Построява двореца Уфици (1560 – 1585) за административен офис на флорентинските магистрати (коридорът „Вазари“ свързва двореца Уфици с двореца Пити; там днес са окачени портрети на много известни художници).

Той е автор на много от фреските в двореца Векио във Флоренция и Кралската зала във Ватикана (1571 – 1573).

Вазари остава в историята повече като писател, отколкото като художник, заради забележителните си „Жизнеописания на най-известните живописци, ваятели и архитекти“, биографична книга в три части, посветена на живота и творчеството на италианските ренесансови художници. И до днес изследователите черпят от неговия труд основни сведения за съдбата на Микеланджело, Джото, Леонардо да Винчи, Фра Анджелико, Филипо Липи и ред други.

Умира във Флоренция на 27 юни 1574 г. на 62-годишна възраст.

Прочути творби 
 „Животописи на най-значимите живописци, скулптури и архитекти“ – първата история на изкуството, 2 издания (1550 и 1568 г.)
 „Алегория“ – Палацо Векио – Флоренция
 „Монументалната сграда Уфици“ – Флоренция (1560 – 1574 г.)

Картини

Архитектурни проекти

Вижте също 
 Галерия Уфици

Италиански художници
Италиански архитекти
Италиански сценографи
Ренесансови архитекти
Художници маниеристи
Италиански биографи
Починали във Флоренция